বাস্টার কিটন
জোসেফ ফ্র্যাংক কিটন (৪ অক্টোবর ১৮৯৫ – ১ ফেব্রুয়ারি ১৯৬৬), পেশাদারভাবে বাস্টার কিটন হিসেবে পরিচিত, ছিলেন একজন অভিনয়শিল্পী, কৌতুকাভিনেতা, চলচ্চিত্র পরিচালক, প্রযোজক, চিত্রনাট্যকার এবং স্টান্ট পারফর্মার। তিনি তার নির্বাক চলচ্চিত্রগুলির জন্যে সর্বাধিক পরিচিত, যেখানে তার ট্রেডমার্ক ছিল শারীরিক হাস্যরস, ধারাবাহিকভাবে দৃঢ় এবং মৃতপ্রায় অভিব্যক্তি যার ফলে তাকে "দ্য গ্রেট স্টোন ফেইস" নামে অভিহীত করা হয়। সমালোচক রজার ইবার্ট কেটনের "১৯২০ থেকে ১৯২৯ সাল অবধি" অসাধারণ সময়কাল নিয়ে লিখেছিলেন যখন তিনি ধারাবাহিকভাবে চলচ্চিত্রে "বাধাহীন কাজ করেছিলেন" যার ফলে তিনি "চলচ্চিত্রের ইতিহাসের সর্বকালের সেরা অভিনেতা-পরিচালক" হয়ে ওঠেন। মেট্রো-গোল্ডউইন-মেয়ারের সাথে চুক্তিবদ্ধ হওয়ার পর কর্মজীবনে তার শৈল্পিক স্বতন্ত্রতা হ্রাস পায়, বিবাহ বিচ্ছেদ ঘটে এবং তিনি মদ্যপানে নেমে আসেন। যদিও ১৯৪০-এর দশকে তিনি নিজেকে পুনরুদ্ধার করেন এবং পুনরায় বিবাহ করেন এবং ১৯৫৯ সালে হাস্যরস কর্মদক্ষতার জন্য একাডেমি সম্মানসূচক পুরস্কার অর্জন করেন। ১৯২০-এর দশকের কিটনের অনেকগুলি চলচ্চিত্রই সর্বাধিক বিবেচিত, যার মধ্যে রয়েছে শার্লক জুনিয়র (১৯২৪), দ্য জেনারেল (১৯২৬), এবং দ্য ক্যামেরাম্যান (১৯২৮), পাশাপাশি জেনারেল চলচ্চিত্রটিকে তার মাস্টারপিস হিসেবে বিবেচনা করা হয়। এগুলির দৃঢ় প্রশংসাকারীদের মধ্যে একজন ছিলেন অরসন ওয়েলস, যিনি বলেছিলেন, দ্য জেনারেল-এর হাস্যরস চলচ্চিত্র ইতিহাসের সর্বোচ্চ অর্জন এবং সম্ভবত সর্বকালের সেরা চলচ্চিত্রগুলির একটি। ১৯৯৬ সালে কিটন এন্টারটেইনমেন্ট উইকলি কর্তৃক সপ্তম-শ্রেষ্ঠ চলচ্চিত্র পরিচালক হিসেবে স্বীকৃতি লাভ করেন, এবং ১৯৯৯ সালে আমেরিকান ফিল্ম ইনস্টিটিউট তাকে ক্লাসিক হলিউড সিনেমার ২১তম শ্রেষ্ঠ পুরুষ তারকা হিসাবে স্বীকৃতি দেয়।